**ՍԻՍԻԱՆԻ ՀԱՄԱՅՆՔԻ ՂԵԿԱՎԱՐԻ ՊԱՇՈՆԱԿԱՏԱՐ   
ԱՐՄԵՆ ՀԱԿՈԲՋԱՆՅԱՆԻ ՈՒՂԵՐՁԸ ՍԻՍԱԿԱՆ ԳՆԴԻ ԿԱԶՄԱՎՈՐՄԱՆ 28-ԱՄՅԱԿԻ ԿԱՊԱԿՑՈՒԹՅԱՄԲ**

Մեծարգո սպաներ, քաջարի զինվորներ, այսօր առանձնահատուկ և պատմական օր է բոլորիս համար: 1994 թվականի մարտի 4-ին կազմավորվեց Սիսական գունդը, որն արդեն 28 տարվա փառահեղ պատմություն ունի:

Գունդն իր մեծ ներդրումն է ունեցել բանակաշինության կարևորագույն գործում, անցել է պատերազմների միջով, էլ ավելի կոփվել և դարձել հանրապետության լավագույն զորամասերից  մեկը:

Անկարելի է չշեշտել գնդի գործունեությունը 44-օրյա պատերազմի ընթացքում: Զորամասի  տարբեր ստորաբաժանումներ քաջարի մարտնչել են թշմանու դեմ:

Սիսիանի համայնքապետարանը բարձր է գնահատում զորամասի հետ ցանկացած համագործակցություն, բանակ-հասարակություն կապի պահպանմանն ու զարգացմանն ուղված ցանկացած քայլ և գործունեություն:

Փառք ու պատիվ այն կամավորականներին ու սպաներին, ովքեր հաջողեցին Սիսական հզոր գունդ ունենալու բաղձալի երազանքը, փառք ու պատիվ բոլոր նրանց, ովքեր աջակցել և օժանդակել են ազգանվեր այդ գործն իրականացնելուն, փառք ու պատիվ նաև նրանց, ովքեր այժմ էլ ամուր կանգնած են գնդի գործունեությունն անխափան իրականացնելու, ինչպես նաև գնդի առջև դրված առաջադրանքները գերազանցությամբ կատարելու վեհանձն գործում:

**Շնորհավոր օրդ, Սիսակա՛ն գունդ,**

**Շնորհավոր օրդ, հա՛յ զինվոր,**

**Շնորհավոր օրդ, հա՛յ ազգ:**